Durande 'u regne de Giustiniano I, salite sus ô trone jndr'ô 527, s'aví viste l'urteme concrete tendative de pigghià de nuève le reggione occidendali, pè restabbelì l'aunità de le 'Mbere romane (renovatio imperii). Quiste tendative fù coronate da 'nu parziale, pure ce effimere, successe. Sotte 'u comanne de le generale Belisario prime e Narsete pò, le Bizandine riuscirene a pigghià de nuève le provinge de l'Africa Settendrionale (530), 'nu stuezze d'a Spagne e, a 'u termine d'a assaje sanguinose uerre greche-gotiche (535-557) combattute condre le Ostrogote, le 'ndere Itaglie. Le 'Mbere aví raggiunde jndre quiste mode 'a soje massime espanzione territoriale da l'epoche d'u definitive scucchiámende. Giustiniano face aggiurnà l'andiche codece legale romane jndr'ô nuève Corpus iuris civilis, pure ce s'ha da notà ca quèste nuève legge erene angore jndre 'a massime parte scritte jndr'ô latine, 'nu lenguagge ca stave a devendà desuete e picche combrese a ô de fore de l'ambite giuridiche e d'a corte (a l'epoche angore bilènghe). Se penze ca pure alcune redatture d'u nuève codece avessere 'na canoscenze tèrra-tèrre d'u latine. Sotte 'u regne de Giustiniano fù quagghiate 'a chiese dedicate ad 'a Sapienze de Die o d'a Hagia Sophia, jndre le anne 530. Quèste chiese avrebbe a devendà 'u cendre d'a vite releggiose bizandine e d'a Chiese ortodosse. Sembre de epoche giustinianee venne quagghiate 'a chiese de Sant'Apollinare in Classe a Ravenna, cetate roccaforte d'u potere romano-oriendale jndr'à Itaglie. Jndre quiste clime de trionfe d'a releggione crestiáne (dope aví combiute jndre le dò sèchele precedende 'a proprie irresistibbele ascese e spannendose 'mbrà le masse), fù chiuse 'a quase millenarie Scole d'Atene. Assaje 'mbrà le soje docende fùrene costrette a refugiarse jndr'à Persie. Le urteme felosofe pagane torneranne rrete grazzie ad 'a ""pace eterne"" siglate da Giustiniano cu Cosroe me senze cchiù esercità.